Europos Parlamento rezoliucija dėl padėties Kirgizijoje ir Centrinėje Azijoje



Oficialusis leidinys 092 E , 20/04/2006 p. 0390 - 0392



P6_TA(2005)0176 Antrasis Orhuso konvencijos šalių susitikimas Europos Parlamento rezoliucija dėl ES strategijos Alma Atos konferencijoje, skirtoje Orhuso konvencijai Europos Parlamentas, - atsižvelgdamas į 1998 m. birželio 25 d. Orhuso konvenciją dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais bei į antrąjį konvencijos šalių susitikimą (MOP-2), kuris vyks 2005 m. gegužės 25- 27 d. Alma Atoje (Kazachstane), - atsižvelgdamas į žodinį klausimą B6-0237/2005, pateiktą Aplinkos, visuomenės sveikatos ir maisto saugos komiteto vardu, - atsižvelgdamas į Darbo tvarkos taisyklių 108 straipsnio 5 dalį, A. kadangi Orhuso konvencija įsigaliojo 2001 m. spalio 30 d., B. kadangi 2005 m. vasario 17 d. Europos bendrija ratifikavo Orhuso konvenciją [1], ir ją taip pat ratifikavo dauguma valstybių narių, įskaitant naująsias, C. kadangi 19 iš 35 Orhuso konvenciją pasirašiusių šalių yra Europos Sąjungos valstybės narės, D. kadangi Europos Parlamentas ir Taryba jau priėmė dalį teisės priemonių, skirtų Orhuso konvencijai įgyvendinti [2], ir kadangi dėl kitų teisės priemonių šiuo metu derasi Parlamentas ir Taryba [3], E. kadangi Orhuso konvencija yra skirta viešosioms institucijoms ir piliečiams suteikti galimybes prisiimti jų atskirus ir bendrus įsipareigojimus saugoti ir gerinti aplinkos apsaugą siekiant bendros dabartinės ir būsimų kartų gerovės, F. kadangi Kijevo protokolas dėl išmetamų teršalų ir jų pernašų registrų padeda didinti bendrą atskaitomybę, mažindamas taršą ir skatindamas tvarią plėtrą, 1. ragina ES imtis vadovaujamojo, skaidraus ir konstruktyvaus vaidmens per derybas; 2. mano, kad MOP-2 suteiks puikią galimybę peržiūrėti jau pasiektą pažangą ir numatyti būsimus iššūkius; 3. ragina Komisiją ir valstybes nares užtikrinti, kad MOP-2 metu priimtais sprendimais būtų toliau įgyvendinama ir plėtojama konvencija, ir sukurti sinergiją tarp Orhuso konvencijos ir atitinkamų daugiašalių aplinkosaugos susitarimų; 4. ragina Komisiją ir valstybes nares ypač stengtis užtikrinti, kad: - būtų nustatytos tikslios nuostatos, siekiant garantuoti veiksmingą ir visapusišką visuomenės dalyvavimą priimant sprendimus dėl GMO ir, jei būtina, iš dalies pakeisti konvenciją ir jos priedus; - būtų sukurta nuolatinė finansų procedūrų sistema, siekiant užtikrinti prognozuojamą finansavimą; - remiantis sukaupta patirtimi būtų dar labiau patobulinta atitikties užtikrinimo tvarka; 5. ragina Komisiją ir valstybes nares tęsti teisėkūros darbą, siekiant priimti teisinę priemonę, kuria naudojantis Europos Sąjungoje būtų įgyvendinimas Konvencijos 9 straipsnis; 6. reiškia paramą kitų susijusių tarptautinių organizacijų ir konvencijų veiklai, ypač Kartaginos biosaugos protokolui; tačiau mano, kad Orhuso konvencija yra kompetentingas forumas diskusijoms apie visuomenės prieigos prie informacijos, dalyvavimo ir galimybės užtikrinti teisingumą aplinkos apsaugos klausimais horizontalius principus; 7. ragina visas valstybes, kurios to dar nepadarė, ratifikuoti Orhuso konvenciją ir Kijevo protokolą dėl išmetamų teršalų ir jų pernašų registrų ir skatinti, kad JT Ekonomikos komisijai Europai nepriklausančios valstybės taptų konvencijos šalimis, jei jos to pageidauja; 8. mano, kad į EB delegaciją įeinantys Europos Parlamento nariai turi įnešti svarų indėlį, ir todėl tikisi, kad jie galės dalyvauti ES koordinaciniuose posėdžiuose Alma Atoje bent kaip stebėtojai, turintys ar neturintys teisę kalbėti; 9. paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams bei JT Ekonomikos komisijai Europai ir pareikalauti ją išplatinti visoms ES nepriklausančioms susitariančioms šalims. [1] 2005 m. vasario 17 d. Tarybos sprendimas dėl Orhuso konvencijos ratifikavimo Europos bendrijos vardu (dar nepaskelbtas). [2] Direktyva 2003/4/EB dėl visuomenės galimybės susipažinti su informacija apie aplinką ir panaikinanti Tarybos direktyvą 90/313/EEB (OL L 41, 2003 2 14, p. 26); Direktyva 2003/35/EB, nustatanti visuomenės dalyvavimą rengiant tam tikrus su aplinka susijusius planus ir programas ir iš dalies keičianti Tarybos direktyvas 85/337/EEB ir 96/61/EB dėl visuomenės dalyvavimo ir teisės kreiptis į teismus (OL L 156, 2003 6 25, p. 17). [3] Pasiūlymas dėl Reglamento dėl Orhuso konvencijos nuostatų taikymo EB institucijoms ir organams (KOM(2003)0622 galutinis); pasiūlymas dėl Direktyvos dėl galimybės kreiptis į teismus aplinkosaugos klausimais (KOM(2003)0624). --------------------------------------------------